Juventus FC

Juventus Football Club er en italiensk fotballklubb fra Torino, stiftet i 1897. Klubben er en av Italias eldste og har 36 Serie A-titler, som er rekord.

Klubben spilte sesongen 2006–07 for første gang i historien i Serie B – det andre nivået i italiensk fotball – som en konsekvens av kampfiksingskandalen i 2006. De vant Serie B den påfølgende sesongen relativt komfortabelt og rykket opp igjen til Serie A.

Klubbens hjemmebane er Juventus Stadium med setekapasitet på 41 000. Juventus Stadium sto klar som det nye stadionet til den gamle dame sesongen 2011/2012.

 En internasjonal storklubb 
Juventus er den mest suksessrike klubben i italiensk historieAlt i alt har Juventus vunnet 51 offisielle trofeer, mer enn noe annet lag: 40 i eget hjemland – også en rekord –, og 11 i Europa og verden for øvrig – nest best av italienske klubber. og, med 11 offisielle internasjonale titler på klubbens merittliste, den tredje mest suksessrike i Europa og den femte mest suksessrike i verden.Kun Boca Juniors med 16 titler og tre andre klubber, Independiente, Real Madrid og Milan, alle med 15 titler, har vunnet flere internasjonale titler i verden. Dette er basert på antall internasjonale titler fra UEFA og FIFA.

I 1985 ble Juventus den første klubben i historien til å vinne alle de tre Store Uefa-trofeeneDe tre Store Uefa-trofeene, Serievinnercupen (eller Mesterligaen), (den nå nedlagte) Cupvinnercupen og UEFA-cupen. Sammenlagt kalles det å vinne disse tre titlene grand sam, noe som kun to andre klubber har klart siden den gamle damens triumf i 1985: Ajax Amsterdam i 1992 og Bayern München i 1996. og er også det eneste laget i verden som har vunnet internasjonale cuper og turneringer (som også inkluderer alle offisielle europeiske turneringer og InterkontinentalcupenInntil 2004 var Interkontinentalcupen (den såkalte Europeisk-Syd-Amerikanske cupen) FIFAs viktigste turnering for klubblan; siden da har det vært FIFA World Club Championship).

Juventus er også et av medlemmene i G-14 og har vært med helt fra starten. G-14 er en gruppe bestående av de 18 største og mest prestisjefulle klubbene i Europa.

 Kjælenavn 
Gjennom historien har klubben fått en rekke kallenavn, La Vecchia Signora («den gamle dame») er nok det mest kjente.Det italienske adjektivet vecchia («gammel») kom av alderen til Juventus' spillere på midten av 1930-tallet, derfor er klubben også kjent som La Signora («Damen») eller Madama (på piemontesisk), særlig i Italia Dette kallenavnet fikk den av sine grunnleggere, unge studenter i Torino, på slutten av 1800-tallet. Klubben blir også kalt la Fidanzata d'Italia («Italias kjæreste»), fordi klubben var svært populær blant arbeidere fra Sør-Italia, som kom til Torino for å jobbe for FIAT i 1930-årene. De andre kallenavnene, I bianconeri («de svarte og hvite») og le zebre («sebraene»Sebraen er Juventus' offisielle maskot) kommer fra lagets farger.

 Klubbens historie 
For sesongresultater siden 1987, se Juventus' resultater.

Juventus ble stiftet i november 1897 av studenter fra Massimo D'Azeglio-skolen, på en legendarisk benk i Re Umberto boulevard, en av Torinos boulevarder. Laget vant en tittel i en tidligere versjon av den nasjonale ligaen så tidlig som 1905, men vant ikke sin andre tittel før 1926. I 1923 fikk Agnelli-familien (eieren av Fiat) kontrollen over klubben og bygde et privat stadion i Villar Perosa, nær Torino, og en mengde andre fasiliteter. Fra 1931 vant klubben fem italienske ligatitler på rad og i 1933 begynte de å spille på Stadio Comunale. Etter andre verdenskrig var klubben veldig fremgangsrik nasjonalt og vant deres tiende ligamesterskap i 1961. De vant riktignok ikke noen europeiske titler igjen før 1977, da de vant UEFA-cupen.

Klubbens høydepunkt i Europa ble ikke nådd før 1985 da de vant Mesterligaen, men denne suksessen ble overskygget av Heysel-tragedien som skjedde under finalen mellom Juventus og Liverpool. 

Juventus repeterte suksessen fra 1985 med å vinne Mesterligaen for andre gang i 1996, og har ikke vunnet den igjen siden. Nærmest var de da de tapte straffesparkkonkurransen mot rivalen AC Milan i 2003.

Juventus vant Europacupen for cupvinnere i 1984 og to UEFA-cup mesterskap i 1990 og 1993.

 Nyere tid 
I 1999, på grunn av en dårlig nasjonal sesong, ble klubben nødt til å spille Intertotocupen for å kvalifisere seg til spill i Europa. De har vunnet 27 serietitler (2006) og ni titler i Coppa Italia til dags dato, noe som er nasjonal rekord. Klubben er også en av fire klubber som har vunnet alle de tre store europeiske titlene.

Inntil nylig har Juventusspillerne vært nødt til å ha kort og normalt hår i tråd med de offisielle retningslinjene, og de har blitt tvunget til å fullføre sine studier. Flere av spillerne har blitt i klubben til slutten av sine karrierer og flere jobber for Fiat eller noen av deres virksomheter. Juventus er nå et selskap som er ført opp på den italienske børsen. Salget av Zinedine Zidane til Real Madrid i 2001 var den dyreste overgangen til da, og klubben fikk 64 millioner dollar for ham.

Den 10. januar 2006 ble Alessandro Del Piero spilleren med flest mål for klubben med 185 da han skåret tre ganger i en kamp mot ACF Fiorentina. Den tidligere rekordholderen var Giampiero Boniperti med 182 mål for Juventus.

 Dommerskandalen 2006 
Se også Calciopoli

Juventus ble i mai 2006 mistenkt for å ha håndplukket dommere. Raskt trakk hele Juventus-styret seg med klubbdirektør Luciano Moggi i spissen. En rapport som ble lagt frem 24. juni hevdet at Juventus gjennom mange år hadde sørget for å få de «riktige» dommerne til sine egne kamper. De to sjefene, Luciano Moggi og Antonio Giraudo, ble navngitt som hjernene bak skandalen. «Dette er ikke bare noe som har hatt innvirkning på resultatet i 2004–05-sesongen, men har vært satt i system og influert på kampresultatene i mange år», ble det sagt i rapporten.

Mens undersøkelsene pågikk, hoppet sportsdirektøren Gianluca Pessotto ut av et vindu i klubbens hovedkvarter, med en katolsk bønnekraft i hendene. Han fikk sterke bruddskader og lå flere dager i koma på sykehuset i Torino.

Etter flere runder i italiensk idrettsrett ble Juventus degradert til Serie B med 9 minuspoeng for sesongen 2006–07, og laget mistet også titlene for de to foregående sesongene.

Problemene førte til omfattende spillerflukt, men laget klarte likevel å slå regjerende mester Inter, og Napoli i kampen om Birra Morretti-trofeet i august 2006. En spiller som forlot klubben var midtstopperen Fabio Cannavaro, som gikk til Real Madrid. En annen av Juventus' midtstoppere som forlot klubben var Lilian Thuram og backen Gianluca Zambrotta som gikk til Barcelona og tidligere midtbanespiller og kaptein Patrick Vieira gikk til Inter sammen med spissen Zlatan Ibrahimovic.

Juventus uttalte at de satset på å rykke direkte opp til Serie A igjen, og vant sesongen 2006–07 flere runder før slutt.

I mars, 2015 ble Luciano Moggi, og ergo Juventus, frikjent for alle anklagene. Juventus saksøkte det italienske fotballforbundet for 443 millioner euro, som følge av tapte inntekter og ødelagt omdømme. FIGC president, Carlo Tavecchio, kalte søksmålet for «latterlig», og sa at fotballforbundet ville gå konkurs som følge av det. Han uttalte at hvis Juventus trakk tilbake pengekravet, så ville de ta opp til vurdering å gi tilbake titlene for 2004-05 og 2005-06 sesongene.

 Klubbfarger 
Laget fikk sine svarte og hvite striper fra den britiske fotballklubben Notts County. I begynnelsen spilte laget med rosa skjorter med svart slips. (Dette fordi rosa var det billigste materialet tilgjengelig). Da klubben bestemte seg for å skifte disse ble det bestemt å importere røde draktsett lignende Nottingham Forest, men en feil av leverandøren gjorde at laget fikk de svarte og hvite draktsettene fra Notts County i stedet.

Juventus har spilt i svart- og hvitstripet skjorte og hvit shorts (i noen sesonger med svart shorts) siden 1903. Klubben spurte da et av medlemmene, engelskmannen John Savage, om han hadde noen kontakter i England som kunne levere nye skjorter i en farge som var mer slitesterk. Han hadde en venn som bodde i Nottingham, og som var Notts County supporter, som skaffet nye drakter til klubben. Disse var svart og hvitstripet og Juventus har brukt denne drakten siden.

Draktene er sort- og hvitstripete, stripene på langs. Spillernes navn og nummer står med gult. De tre stjernene over klubblogoen betyr at laget har vunnet ligaen over 30 ganger.

 Draktmerker og sponsorer 
 Draktmerker 
 1979/80–1999/2000: Kappa
 2000/01: Ciao Web / Lotto
 2001/02–2002/03: Lotto
 2003/04–2014/15: Nike
 2015– : Adidas

 Sponsorer 
 1981/82–1988/89: Ariston
 1989/90–1991/92: Upim
 1992/93–1994/95: Danone
 1995/96–1997/98: Sony (Sony Minidisk)
 1998/99: D+Libertà digitale / Tele+
 1999/2000: CanalSatellite / D+Libertà digitale / Sony
 2000/01: Sportal.com / Tele+
 2001/02: Fastweb / Tu Mobile
 2002/03–2003/04: Fastweb / Tamoil
 2004/05: Sky Sports / Tamoil
 2005/06–2006/07: Tamoil
 2007/08–2009/10: FIAT Group (New Holland/IVECO)
 2010/11–2011/12: Betclick
 2012–: Jeep

 Tilhengere og rivaler 
Juventus er den mest populære klubben i italiensk fotball med om lag 11 040 000 tilhengere (31% av alle italienske fotballtilhengere, basert på Doxa Institute-L'Espressos undersøkelse fra april 2006), L'altra metà del pallone , L'Espresso april 2006 og en av de mest populære klubbene i hele verden. Kjente tilhengere av klubben er blant annet Luciano Pavarotti, Frankrikes tidligere president François Mitterrand og den tidligere sovjetlederen Mikhail Gorbatsjov.

Etterspørselen etter billetter til Juventus hjemmekamper er svært stor. En av grunnene til det er at laget har stor tilhengerskare i hele Italia.

De største rivalene til Juventus er Torino (Torino-derbyet) og Inter.

 Bedriften 
Siden 1947, i Giovanni Agnellis regjeringstid, har Juventus Football Club blitt regnet som et società per azioni – S.p.A (aksjeselskap).

I skrivende stund er Juventus' aksjer fordelt slik: 60 % til IFIL Investment Co. (Agnelli-familiens investeringsselskap), 7,5 % til Libyan Arab Foreign Investment Co. og 32,5 % til andre aksjonærer.

«Den gamle dame» er med Lazio og Roma de eneste italienske klubbene som er børsnotert.

 Meritter 
 Trofe Antall År Serie A 36 1905, 1925–26, 1930–31, 1931–32, 1932–33, 1933–34, 1934–35, 1949–50, 1951–52, 1957–58, 1959–60, 1960–61, 1966–67, 1971–72, 1972–73, 1974–75, 1976–77, 1977–78, 1980–81, 1981–82, 1983–84, 1985–86, 1994–95, 1996–97, 1997–98, 2001–02, 2002–03, 2011–12, 2012–13, 2013–14, 2014–15, 2015–26, 2016–17, 2017–18, 2018–19, 2019–20 Serie B 1 2006–07 Coppa Italia 14 1937–38, 1941–42, 1958–59, 1959–60, 1964–65, 1978–79, 1982–83, 1989–90, 1994–95, 2014–15, 2015–16, 2016–17, 2017–18, 2020–21 Supercoppa italiana 6 1995, 1997, 2002, 2003, 2012 Mesterligaen 2 1984–85, 1995–96 Europacupen for cupvinnere 1 1983–84 UEFA-cupen 3 1976–77, 1989–90, 1992–93 UEFA Super Cup 2 1984, 1996 UEFA Intertoto Cup 1 1999 Intercontinental Cup 2 1985, 1996

 Spillerstall 
Oppdatert 30. november 2024.
First Team Men


 Utlånte spillere 

 Kjente spillere 
 Mesterne fra årene 1931–1935 
  Giampiero Combi
  Virginio Rosetta
  Umberto Caligaris
   Raimundo Orsi
   Luis Monti 
  Giovanni Ferrari
  Felice Borel

 50- og 60-årene 
  Carlo Parola
  Ermes Muccinelli
  Giampiero Boniperti
   Omar Sivori
  John Charles

 Perioden med Boniperti og Trapattoni (1976–1994) 
   José Altafini
  Luis Del Sol
  Helmut Haller
  Roberto Boninsegna
  Roberto Bettega
  Antonello Cuccureddu
  Fabio Capello
  Giuseppe Furino
  Pietro Anastasi
  Franco Causio
  Zbigniew Boniek
  Michel Platini
  Liam Brady
  Stefano Tacconi
  Michael Laudrup
  Roberto Baggio
  Paolo Rossi
  Claudio Gentile

 Verdensmesterskapet i fotball 1982 
  Dino Zoff
  Claudio Gentile
  Antonio Cabrini
  Gaetano Scirea
  Marco Tardelli
  Paolo Rossi

 Lippi-perioden (1994–2004) 
  Angelo Peruzzi
  Ciro Ferrara
  Didier Deschamps
  Zinedine Zidane
  Gianluca Vialli
  Roberto Baggio
  Alessandro Del Piero
  Fabrizio Ravanelli
  Antonio Conte
  Christian Vieri
  Filippo Inzaghi
  Edgar Davids
  Paolo Montero
  Alen Boksic
  Angelo Di Livio
  Thierry Henry
  Zlatan Ibrahimovic
  Pavel Nedvěd

 Nåværende (2005–2009) 
  Gianluigi Buffon
  Alessandro Del Piero
  Pavel Nedvěd
  Mauro Camoranesi
  David Trézéguet
  Amauri Carvalho de Oliveira
  Giorgio Chiellini
  Tiago Cardoso Mendes
  Vincenzo Iaquinta

 Ansatte 
 Styret 
 Eier –  Agnelli familien
 President –  Gianluca Ferrero
 Visepresident –  Franzo Grande Stevens, Giampiero Boniperti
 Sportsdirektør –
 Insidekontroll –  Marzio Saà, Riccardo Montanaro, Marco Tardelli 
 Strategisk rådgiver / Overgangskosultent –  Roberto Bettega
 Sportslig leder –  Roberto Bettega
 Direktør i Juventus Channel –  Giuseppe Gattino
 Direktør i Juventus Center –  Vittorio Ferrino

 Trenerteamet 
The First Team staff for 2019/20

 Medisinsk apparat 

 Historisk spillerstatistikk (utvalg) 
Oppdatert per 1. mai 2019.https://fbref.com/en/squads/e0652b02/Juventus
NavnLandPosisjonPeriodeSes.Liga-titlerKamper og målpoengSnitt pr. 90 minutter Kamper Minutter Scoringer Assists Målpoeng Scoringer MålpoengDavid TrézéguetAngrep2000–2010 (208+37)'Andrea PirloMidtbane2011–2015 (117+2)'Paul PogbaMidtbane2012–2016 (108+16)'Arturo VidalMidtbane2011–2015 (110+14)'Gonzalo HiguaínAngrep2016–2018 (64+9)'Zlatan IbrahimovićAngrep204–2006 (60+10)'Carlos TévezAngrep2013–2015 (59+7)'Mirko VučinićAngrep2011–2014 (57+18)'Vincenzo IaquintaAngrep2007–2011 (47+39)'Alessandro MatriAngrep2010–2015 (52+22)'Fernando LlorenteAngrep2013–2016 (54+12)'Fabio QuagliarellaAngrep2010–2014 (42+42)'Álvaro MorataAngrep2014–2016 (27+36)'

 Referanser 

 Eksterne lenker 

  Juventus1897.it – Største fanside på italiensk
  Juventuz.com – Største fanside på engelsk
  Ultras Juventus – videoblog
  Juventus Turín – beste utenlandske fanside
  Juve Norge – Hyppig oppdatert norsk Juventus-side.
  Calcio Norge – Norsk nettsted om italiensk fotball.


Kategori:Mesterliga-vinnere 
Kategori:Fotballag etablert i 1897
Kategori:Sport i Italia i 1897